Սերգեյ Ալեքսեև

Սերգեյ Վիկտորովիչ Ալեքսեև (, ), մոլդովացի ֆուտբոլիստ, «Սֆինտուլ Գեորգե» ակումբի հարձակվող։ Հանդես է եկել Մոլդովայի ազգային հավաքականում։

Կարիերա

Ակումբային 
16 տարեկանում Գաբի Բալինթի կողմից հրավիրվել է Տիրասպոլի «Շերիֆ» ակումբ։ 2002/2005 թվականներին խաղացել է «Շերիֆ» ակումբում՝ Մոլդովայի առաջնությունում անցկացնելով 15 խաղ։ Ապա հանդես է եկել «Տիրասպոլ» ակումբում։ 2005 թվականին արդյունքում գրավել է 3-րդ տեղը Մոլդովայի լավագույն հարձակվողների ցանկում։ 2006/07 մրցաշրջանի առաջին կեսում վարձավճարային հիմունքներով «Շերիֆ» ակումբից տեղափոխվել է «Տիրասպոլ»։ 2006 թվականի ամռանը թիմի հետ միասին հասել է Ինտերտոտոյի գավաթի խաղարկության երրորդ փուլ։ Մրցաշրջանի ընթացքում «Տիրասպոլ» ակումբի կազմում հաղթել է ադրբեջանական «ՄԿՏ-Արազ» և լեհական «Լեխ» ակումբներին։ «ՄԿՏ-Արազի» դեմ երկրորդ խաղում (2:0), Ալեքսևը խփել է երկու գոլ։ Երրորդ տուրում թիմը զիջել է ավստրիական «Ռիդ»  ակումբին (4:2 երկու խաղի արդյունքում)։

Հետո վերադարձել է «Շերիֆ», որտեղ դարձել է թիմի հիմնական խաղացող։ «Շերիֆ» ակումբի հետ միասին դարձել է չեմպիոն և Մոլդովայի գավաթի դափնեկիր, մասնակցել է եվրագավաթին։ Մոլդովայի առաջնությունում ակումբի կազմում անցկացրել է 51 խաղ և խփել 22 գոլ։ 2009 թվականի փետրվարին դիտումների է մասնակցել Նովոսիբիրսկ քաղաքի «Սիբիր» ակումբում։ 2008/09 մրցաշրջանի երկրորդ կեսը վարձավճարային հիմունքներով անցկացրել է «Իսկրա-Ստալ» ակումբի կազմում՝ մասնակցելով 8 խաղի։

2009 թվականի հունիսին Արտուր Իոնիցեի հետ միասին պայմանագիր է կնքել շվեյցարական «Արաու» ակումբի հետ։ Շվեյցարիայի  առաջնությունում իր նորամուտը կատարել է 2009 թվականի հուլիսի 19-ին՝ «Բազել» ակումբի դեմ արտագնա խաղի (2:1) 88-րդ րոպեին փոխարինելով Ստեվեն Լանգին։ Թիմում  նա մարզվել է հատուկ ծրագրով վնասվածք պատճառով։ «Արաու» ակումբում անցկացրել է 6 խաղ և 2009 թվականի դեկտեմբերին հեռացել ակումբից։

2010 թվականի ձմռանը տեղեկություն է հայտնվել, թե Ալեքսեևը պայմանագիր է կնքել ադրբեջանական «Նեֆտչի» ակումբի հետ։ 2010 թվականի փետրվարի 1-ին ներկայացվել է որպես ակումբի խաղացող։ Սակայն շուտով խաղացողը հայտարարել է, որ չի ուզում հանդես գալ Ադրբեջանի առաջնությունում, իսկ ակումբի նոր խաղացողներին ներկայացնելու ժամանակ իր ներկայությունը կրել է սոսկ ձևական բնույթ։

Շուտով նա պայմանագիր է կնքել Ուժգորոդի «Զակարպատիե» ակումբի հետ, որտեղ մարզիչը եղել է Իգոր Գամուլան։ Ուկրաինայի առաջնությունում իր նորամուտը կատարել է 2010 թվականի փետրվարի 27-ին՝ Դոնեցկի «Մետալուրգ» ակումբի դեմ տնային խաղում (0:1), որի ընդմիջմանը փոխարինել է Ռուբեն Գոմեսին։ Հաջորդ խաղում, որ կայացել է 2010 թվականի մարտի 6-ին ընդդեմ Խարկովի «Մետալիստ» ակումբի (2:1), Ալեքսևը խփել է իր թիմի միակ գոլը՝ հանդիպման 81-րդ րոպեին գրավելով Ալեքսանդր Գորիյաինովի պաշտպանած դարպասը։ Այդ գոլը ճանաչվել է 19-րդ տուրի լավագույն գոլ։ 2009/10 մրցաշրջանում  «Զակարպատիե» ակումբն զբաղեցրել է վերջին՝ 16-րդ տեղը Ուկրաինայի պրեմիեր լիգայում և անցել Առաջին լիգա։ Ալեքսևն առաջնությունում անցկացրել է 12 խաղ և խփել 1 գոլ։ 2010 թվականի օգոստոսի 18-ին Ուկրաինայի Գավաթի խաղարկության՝ Արմյանսկի  «Տիտան» ակումբի դեմ խաղում (2:3) կրած պարտությունից հետո Ալեքսևը հեռացվել է մարզումներից և շուտով հեռացել ակումբից։

2011 թվականի սկզբին դիտումների է մասնակցել ռուսական «Վոլգար-Գազպրոմ» ակումբում։ «Տոմի» ակումբի երկրորդ կազմի դեմ ընկերական խաղում ձևակերպել է դուբլ։ Արդյունքում ակումբի հետ պայմանագիր չի կնքվել։ 2011 թվականի ամռանը երկամյա պայմանագիր է կնքել հունգարական «Կապոշվար» ակումբի  հետ համանուն քաղաքից։ Հունգարիայի առաջնությունում իր նորամուտը կատարել է 2011 թվականի հուլիսի 30-ին՝ «Վիդեոտոն» ակումբի դեմ տնային խաղում (2:0), որի 88-րդ րոպեին փոխարինել է Բոյան Պավլովիչին։

Հավաքականում 
Հանդես է եկել Մոլդովայի պատանեկան և երիտասարդական հավաքականներում։ Մոլդովայի ազգային հավաքականում իր նորամուտը կատարել է 2007 թվականի փետրվարի 7-ին՝ Ռումինիայի դեմ ընկերական խաղում (2:0), որտեղ մասնակցել է առաջին խաղակեսին։ Ընդհանուր առմամբ հավաքականում անցկացրել է 12 խաղ և խփել է 3 գոլ Հունգարիայի, Հայաստանի և Լատվիայի դեմ խաղերում։

Ձեռքբերումներ 
 Մոլդովայի չեմպիոն (5) – 2002/03, 2003/04, 2004/05, 2006/07, 2007/08
 Մոլդովայի առաջնության բրոնզե մրցանակակիր (2) – 2005/06, 2008/09
 Մոլդովայի գավաթի դափնեկիր (1) – 2007/08

Ծանոթագրություններ

Արտաքին հղումներ 
 Սերգեյ Ալեքսեևի էջը «Կապոշվարի» պաշտոնական կայքում
 
 
 

Մոլդովացի ֆուտբոլիստներ
Աարաուի ֆուտբոլիստներ
Մոլդովայի հավաքականի ֆուտբոլիստներ
Ֆուտբոլի հարձակվողներ